LIITTYMISSOPIMUS, SOPIMUSEHDOT

1. Osuuskunta toimittaa liittyjälle vettä ja vastaanottaa jätevettä noudattaen tätä sopimusta ja kulloinkin voimassa olevia yleisiä määräyksiä.
2. Osuuskunta noudattaa liittyjältä perittävien vesi- ja viemärimaksujen osalta kulloinkin voimassa olevia vesimaksutaksoja. Jos maksun suorittaminen viivästyy, on sille suoritettava vuotuista lisäkorkoa sopimuksessa mainitun korkoprosentin mukaan erääntymispäivää seuraavan kuukauden alusta lukien.
3. Liittyjä suorittaa sopimuksen mukaiset maksut sekä sitoutuu noudattamaan kulloinkin voimassa olevia yleisiä määräyksiä.
4. Veden ja jäteveden laskutus aloitetaan siitä päivästä, jolloin vesi johdetaan kiinteistön vesijohtolaitteisiin. Mahdollisesta rakentamisaikaisesta veden toimittamisesta sekä laskuttamisesta sovitaan erikseen.
5. Osuuskunnan verkostoon kuuluvat johdot ja laitteet saadaan sijoittaa ko. kiinteistölle. Johtojen ja laitteiden rakentamisesta aiheutuvista erityisistä vahingoista suorittaa vesiosuuskunta korvausta erikseen tehdyn sopimuksen mukaisesti.
6. Tonttijohdon liittymiskohta on kiinteistön rajalla tai erikseen hallituksen määräämässä paikassa. Osuuskunnan päätöksen mukaisesti 5 metriä rakennuksesta tai luonnollisessa liittymispisteessä.
7. Liittyjä vastaa kaikista liittymämaksun ylimenevistä rakentamiskustannuksista.
8. Jos kiinteistöpumppaamoa ei ole otettu käyttöön kahden vuoden kuluttua liittymäsopimuksen allekirjoittamisesta ja pumppaamon käyttämättömyydestä aiheutuu korjaustoimenpiteitä, niin kiinteistön omistaja vastaa kaikista edellä mainittuihin kohdistuvista korjaustoimenpiteistä.
9. Vedenkulutuksen minimilaskutus on 5 kuutiota. Laskutus astuu voimaan kahden vuoden jälkeen sopimuksen allekirjoittamisesta, vaikka liittymää ei olisi otettu käyttöön.
10. Jos liittyjä vaihtuu, allekirjoittanut liittyjä ilmoittaa siitä heti osuuskunnalle sekä sitoutuu luovutuskirjaan sisällyttämään ehdon, jonka nojalla luovutuksensaaja sitoutuu noudattamaan kaikkia tämän liittymäsopimuksen ehtoja.
11. Jos liittyjä haluaa irtisanoa liittymäsopimuksen, hänen on ilmoitettava tästä osuuskunnalle kirjallisesti viimeistään kuukausi ennen haluttua sopimuksen päättymisajankohtaa.
12. Liittyjä on vastuussa osuuskunnalle kiinteistön vedenlaskutuksesta aiheutuvista vesimaksuista vesimittarin lukemiseen saakka, joka on suoritettava viimeistään viikon kuluessa vaihtumis- tai irtisanomisilmoituksen saapumisesta lukien.
13. Osuuskunnalla on oikeus sanoa irti liittymistä koskeva sopimus kolmen kuukauden irtisanomisajalla, jos vesiosuuskunta lopettaa toimintansa ko. alueella tai jakeluverkko luovutetaan toiselle omistajalle taikka vesiosuuskunnassa tapahtuu muita tähän verrattavia uudelleenjärjestelyjä.
14. Ennen kiinteistön vesilaitteistojen asentamista on niitä koskevat suunnitelmat esitettävä pyydettäessä osuuskunnan hyväksyttäväksi. Suunnitelmiin tulee kuulua vesijohtopiirustukset, joiden tulee sisältää tontin asemapiirros, pohjapiirustukset ja johtojen pystykaaviot sekä vaaditut erikoispiirustukset ja selvitykset.
15. Tonttijohdon rakentamisen ja kunnossapidon kaivuutöineen suorittaa kustannuksellaan liittyjä. Liittyjä vastaa myös piha-alueen vesijohdon kunnossapidosta ja uusimisesta.
16. Liittyjä sitoutuu tonttijohdon kaivutöissä noudattamaan osuuskunnan antamia ohjeita.
17. Liittyjä sitoutuu palauttamaan osuuskunnalle hänelle osuuskunnan suorittamat puuston vahinkokorvaukset sekä maankäyttö-, ym. korvaukset.
18. Tämä sopimus tulee voimaan, kun se on molemmin puolin allekirjoitettu.
19. Tätä sopimusta on tehty kaksi samansisältöistä kappaletta, yksi kummallekin sopijapuolelle.